t Keunenkriek het tot 1866 bestoan. Sunt de nederloag van Napoleon kwam der ien de Duutse landen n gevuil van onmacht. Man stèlde homzulf vroag, hou of t gebeuren kon dat t ""machtege"" Hailege Reumse Riek zo makkelk versloagen en iennomen wör. Man begreep wel dat dit kwam deurdat t riek veuls tou verdaild was. Dizze drang noar ainhaid zörgde derveur dat man geern n staark, verain Duutslaand wol. Man haar twij opsies: de Groot-Duutse variant, mit Oosterriek as belaangriekte schoakel en n Lutteg-Duutse variant, mit Proezen as belaangriekste laand. Dit zörgde veur n oorlog. Proezen, dat ienmiddels t haile Rhainlaand en Westfele ien handen kregen haar, wol nait dat Oosterriek t machtegste laand wör, veuraal omreden doar n kaizer zat en Proezen de kaans laip om hom doaraan onderwaarpen tou mouten. Dit zörgde veur n oorlog, dij de Oosterrieks-Proesker oorlog of de Duutse oorlog nuimd wordt. Hannover koos hierbie de kaant van Oosterriek, ien tieds dat Oldenbörg en Broenswiek, nou n hertoogdom, de ziede van Proezen kozen. De oorlog wör wonnen deur Proezen, woarnoar de Proesker minister-presidìnt Otto von Bismarck, onderhaandeln gong mit de aander stoaten om de Lutteg-Duutse stoatsvörm der bie de aander bondstoaten deur hìn tou kriegen. De verloren partijen, woaronder Hannover, Hildeshaim en Hessen-Kassel (keurvorstendom Hessen) wörren deur Proezen annexeerd. De gebieden dij veur de kaant van Proezen kozen haren tiedens de oorlog, zo as Oldenbörg, Broenswiek en Schaumburg-Lippe, beheulen heur zulfstandeghaid.

In 1995 was dr n önnerzook det zea det de meerderheaid van de mensken biseksueel zol wean ""as önnerdrökking, geleuf, ofkear, ontkenning, luiheaid, verleagnheaid, te weainig kaansn, te weainig verbeelding, of n leawn woarin iej alleen moar seksuele ervoaring met een persoon of een geslacht hebt had, nich t algemene beeld vörmen zoln"".

n Naam Eindhoown keump oet n 11den of 12den eeuw. t Woard 'eind' wörd wal vakerder in plaatsnaams gebroekt, en zol in dit geval te maakn könn hebn met eandn. t Woard 'hoown' keump ook regelmoatig vuur, en wörd in dit geval wal es oet elegd as n lestn hof of howe van Woensel. hof en howe köant in Broabaant ongevear t zelfde beteekn. Hiermet kan bedoold wordn n 'stukke laand bie n boernhof' of n 'boernhof' zelf. t Woard -hoown lik in t mearvoold te stoan, mer det is t nit. t Hef te maakn met ne oolde naamval den't angavn det t ne plaatsbepoaling was, mer disse naamval wörd rechtevoort nit mear gebroekt.

Een ri'jgieshuus of een ri'jgieswoning, is een huus dat in een ri'jgien staot. Et wodt van beide kaanten insleuten deur een aander, meerstal identiek huus. Vaeke staon d'r 4 of meer huzen in een ri'jgien, mit op 'e hoeken een hoekhuus dat meerstal meer grond het, en soms een gerage. Over et algemien hebben ri'jgieshuzen een veur- en een aachtertuun. As et om twie huzen gaot, dan wodt et gien ri'jgieshuus nuumd mar een twie-onder-ien-kapwoning. Disse stiel van wonen is introduceerd an et aende van de 17e ieuw.

De West-Overiesselse spelling gaot uut van et woordbield van et Nederlaands en liekt daorumme slim veul op beveurbeeld de Drèentse spelling.